Wart ie besser iht fúr vngemvͤte· danne wibes guͤte
Wart ie besser iht fúr vngemvͤte· danne wibes guͤte·
des erkenne ich niht·
swc ein man verborge· leides vnd sorgen·
allen tag zeherzen hat geslossen·
dc kan im zenaht sin frowe bvͤssen· von ir werden suͤssen·
minnen lieb geschiht·
sinem senden libe· wol dem reinen wibe·
die niht hoher eren hat verdrossen·
dú túret vnd kroͤnet mit ir edelen tvgenden werden man·
swenne si mit spiegelliehten ǒgen· in gebliket tǒgen·
herzeklichen an·
vnd vs rotem mvnde· lachet im von grunde·
so hat in der selden tǒ begossen·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse